钦定古今图书集成/明伦汇编/氏族典/第520卷 > 《唐书》 > 《宰相世系表》
## 钦定古今图书集成/明伦汇编/氏族典/第520卷 > 《唐书》 > 《宰相世系表》

薛氏出自任姓，“黄帝孙颛顼少子阳封于任，十二世
孙奚仲为夏车正，禹封为薛侯，其地鲁国薛县是也。
奚仲迁于邳，十二世孙仲虺，复居薛，为汤左相臣邕”、
祖己皆其胄裔也。祖己七世孙曰成，徙国于挚，更号
挚国。女大任生周文王，至武王克商，复封为薛侯。齐
桓霸诸侯，独薛侯不从，黜为伯，历三代，凡六十四世。

襄侯夷，夷生桓侯辨，辨生康侯安兴，安兴生定公箱，
箱生恭侯尚，尚生景侯魏，魏生宣侯伯勤，伯勤生简
侯文欢，文欢生惠侯夷黄，夷黄生灵侯英，英生文侯
俱，俱生隐侯清，清生愍侯洪，为楚所”灭。公子登仕楚
怀王，为沛公，不仕，隐于博徒，因以国为氏，所谓“薛公”
也。生云，云生卬，卬生倪，为楚令尹。倪生翁，翁生鉴，汉
初献策灭黥布，封千户侯。生瑑，瑑生茂宣，茂宣生怀
则，怀则生引孙，引孙生广德，字广德，御史大夫。广德
生饶，长沙太守。饶生愿，为淮阳太守，因徙居焉。生方
丘，字夫子。方丘生汉，字公子，后汉千乘太守。汉生彪，
字辅国，司徒祭酒；彪生侍御史安期，安期生中山相
修，修生马邑都尉山涂，山涂生山阳太守固，固生龙
丘令文伯，文伯生东海相衍，衍生兖州别驾兰，为曹
操所杀。子永，字茂长，从蜀先主入蜀，为蜀郡太守。永
生齐，字夷甫，巴蜀二郡太守。蜀亡，率户五千降魏，拜
光禄大夫，徙河东汾阴，世号“蜀薛。”二子：懿、始。懿字元
伯，一名奉，北地太守，袭鄢陵侯。三子：恢、雕、兴。恢一名
开，河东太守，号北祖；雕号南祖兴。西祖雕生徒徒六
子：堂、晖、推、焕、渠、黄。堂生广，晋上党太守，生安都。
西祖兴字季达，晋河东太守、安邑庄公。三子：纥、清、涛。
涛字伯略，中书监，袭安邑忠惠公。与北祖、南祖分统
部众，世号“三薛都统。”三子：彊、遗、清。彊字公伟，秦大司
徒、冯翊宣公。三子：辩、邕、宠。辩字元伯，后魏雍州刺史、
汾阴武侯。生谨，字法慎，内都坐大官、涪陵元公。五子：
洪祚、洪隆、瑚、昂、积、善，号“五房”，亦为“瀵上五门”薛氏大
房。

薛氏定著二房：一曰南祖，一曰西祖。宰相三人：南祖有讷，西祖有稷、元超。